האצן העיוור הנרי ואניוק
**קניה** השתתפה לראשונה במשחקי הקיץ הפאראלימפיים באולימפיאדת הנכים היידלברג (1972), ומאז לוקחת חלק במשחקים דרך קבע, למעט אולימפיאדת הנכים טורונטו (1976) ממנה נעדרה. במשחקי החורף לא נטלה קניה חלק מעולם.

היסטוריה
--------

אל המשחקים בהיידלברג בשנת 1972 שלחה קניה משלחת של ארבעה ספורטאים, גברים כולם. המשלחת זכתה במדליית זהב פאראלימפית, כשהשחיין בריטון זכה במקצה ל-25 מטר בסגנון חופשי תוך שהוא שובר את שיא העולם בקטגוריית הנכות שלו עם 19.9 שניות.

לאחר היעדרות מטורניר אחד, שלחה קניה משלחת נוספת של ספורטאים אל אולימפיאדת הנכים ארנהם (1980). המשלחת כללה 17 ספורטאים, ולראשונה נכללו בה גם נשים (13 גברים ו-3 נשים). במשלחת בלטו האתלטית לוסי ואנג'ירו שזכתה במדליית זהב בהטלת כידון, תוך קביעת שיא פאראלימפי חדש של 13.62 מטרים, וג'פת' מוסיוקי שזכה בשתי מדליות כסף בזריקת דיסקוס ובהדיפת כדור ברזל.

באולימפיאדת הנכים ניו יורק וסטוק מנדוויל (1984) שוב היו ואנג'ירו ומוסיוקי לזוכים היחידים במדליות פאראלימפיות. ואנג'ירו התמודדה שוב בתחרות הטלת הכידון וזכתה במדליית ארד, ואילו מסיוקי זכה במדליית הכסף בדיסקוס ובמדליית הזהב בהדיפת כדור ברזל. בשלב המוקדמות של תחרות הדיסקוס שבר מסיוקי את שיא העולם עם הטלה למרחק של 28.40 מטרים, בשלב הגמר הוא הצליח לשפר את שיאו כשהטיל למרחק של 28.44 מטרים אולם נכנע למתחרה האמריקאי ששבר את שיאו זה, העמיד אותו על 29.14 מטרים וזכה בזהב.

עד אולימפיאדת הנכים אתונה (2004) לא הצליחו משלחותיה הפאראלימפיות של קניה לזכות ביותר ממדליית זהב אחת בכל טורניר, ובאולימפיאדת הנכים סיאול (1988) לא הצליחו ספורטאיה לזכות במדליית זהב כלל. במשחקים שנערכו באתונה בשנת 2004 זכה האתלט הנרי ואניוק בשתי מדליות זהב פאראלימפיות במרוץ ל-5,000 ו-10,000 מטר (קטגוריה T11) תוך שהוא שובר שני שיאי עולם עם תוצאה של 15:11.07 דקות במירוץ ל-5,000,‏ ו-31:37.25 דקות במירוץ ל-10,000 מטר.

באולימפיאדת הנכים בייג'ינג (2008) הגיעה משלחתה של קניה לשיאה עם תשע מדליות פאראלימפיות, מהן חמש מדליות זהב. בשורות המשלחת בלט האצן הנרי קיפרונו קירווה שזכה בשלוש מדליות זהב במרוץ ל-1500, 5,000 ו-10,000 מטר תוך שבירת השיא הפאראלימפי במירוץ ל-10,000 מטר עם תוצאה של 31:42.97 דקות. (קטגוריה T12) אתלט בולט נוסף היה אברהם צ'ריוט טרביי שזכה בשתי מדליות זהב במרוצים ל-1,500 ו-5,000 מטר (קטגוריה T46) עם שני שיאי עולם של 3:52.50 דקות במירוץ ל-1,500, ו-14:20.88 דקות במירוץ ל-5,000 מטרים.

באולימפיאדת הנכים לונדון (2012) זכתה קניה בשש מדליות פאראלימפיות, שתיים מכל סוג. טרביי הוסיף מדליית זהב אחת, ומדליית ארד, כולל שיא עולם בריצת 1500 מטר (קטגוריה T46) כשעצר את השעון על 3:50.15 דקות.

במשחקים הפאראלימפיים ריו דה ז'ניירו (2016) זכתה המשלחת הקנייתית בשש מדליות פארלימפיות, בהן שלוש מדליות זהב. במשלחת בלט האצן סמואל מושאני קימני זכה בשתי מדליות זהב (קטגוריה T11), בריצת 1,500 מטר (4:03.25 דקות) ובריצת 5,000 מטר (15:16.11 דקות). אצן בולט נוסף היה הנרי קירווה שזכה במדליית הזהב בריצת 5,000 מטר (קטגוריה T12/13) עם תוצאה של 14:17.32 דקות, ובמדליית הארד בריצת 1,500 מטר בה כשעצר את השעון על 3:49.59 דקות.

מדליות לפי אולימפיאדה
---------------------

| אולימפיאדה | זהב | כסף | ארד | סה"כ |
| --- | --- | --- | --- | --- |
| אולימפיאדת הנכים היידלברג (1972) | 1 | 0 | 0 | 1 |
| אולימפיאדת הנכים ארנהם (1980) | 1 | 2 | 0 | 3 |
| אולימפיאדת הנכים ניו יורק וסטוק מנדוויל (1984) | 1 | 1 | 1 | 3 |
| אולימפיאדת הנכים סיאול (1988) | 0 | 4 | 1 | 5 |
| אולימפיאדת הנכים ברצלונה (1992) | 1 | 0 | 1 | 2 |
| אולימפיאדת הנכים אטלנטה (1996) | 1 | 1 | 0 | 2 |
| אולימפיאדת הנכים סידני (2000) | 1 | 1 | 2 | 4 |
| אולימפיאדת הנכים אתונה (2004) | 3 | 1 | 3 | 7 |
| אולימפיאדת הנכים בייג'ינג (2008) | 5 | 3 | 1 | 9 |
| אולימפיאדת הנכים לונדון (2012) | 2 | 2 | 2 | 6 |
| אולימפיאדת הנכים ריו דה ז'ניירו (2016) | 3 | 1 | 2 | 6 |
| **סה"כ** | **19** | **16** | **13** | **48** |

ראו גם
------

* קניה במשחקים האולימפיים
* קניה במשחקים האולימפיים לנוער

קישורים חיצוניים
----------------

ויקישיתוף מדיה וקבצים בנושא **קניה במשחקים הפאראלימפיים** בוויקישיתוף

הערות שוליים
------------

1. ↑  רשימת המשתתפים במשחקים של שנת 1972 באתר הוועד הפאראלימפי הבינלאומי
2. ↑  אין תעוד לגבי שמו המלא
3. ↑  Heidelberg 1972 Paralympic Games Men's 25 m Freestyle 2
4. ↑  רשימת המשתתפים במשחקים של שנת 1980 באתר הוועד הפאראלימפי הבינלאומי
5. ↑  Arnhem 1980 Paralympic Games Women's Javelin 3
6. ↑  New York / Stoke Mandeville 1984 Paralympic Games Men's Discus 3
7. ↑  ATHENS 2004 Paralympic Games Men's 5,000 m T11
8. ↑  ATHENS 2004 Paralympic Games Men's 10,000 m T11
9. ↑  Beijing 2008 Paralympic Games Men's 10,000 m T12
10. ↑  Beijing 2008 Paralympic Games Men's 1,500 m T46
11. ↑  Beijing 2008 Paralympic Games Men's 5,000 m T46
12. ↑  Men's 1500m - T46
13. ↑  Men's 1500m - T11
14. ↑  Men's 5000m - T11
15. ↑  Men's 5000m - T12/13
16. ↑  Men's 1500m - T12/13

| מדינות אפריקה במשחקים הפאראלימפיים  |
| --- |
| 

|  |  |
| --- | --- |
| אוגנדה • אלג'יריה • אנגולה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גמביה • דרום אפריקה • הרפובליקה המרכז אפריקאית • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים • מרוקו • ניגריה • ניז'ר • נמיביה • סאו טומה ופרינסיפה • סודאן • סומליה • סיירה לאון • סיישל • סנגל • קומורו • הרפובליקה הדמוקרטית של קונגו • הרפובליקה של קונגו • קמרון • קניה • רואנדה • תוניסיה
מדינות היסטוריות: רודזיה | אפריקה |

 |